Western Digital ще представят първия SSD диск с капацитет от 20 TB до края на 2019г. | Digital.bg
Водещите производители на SSD дискове продължават да водят ожесточена конкуренция за доминация в този сегмент. Това е добра новина за нас потребителите, тъй като прави продуктите им по-евтини и достъпни. Western Digital са един от лидерите в пазара на SSD дискове и вече работят над технология, която да има позволи да направят впечатляващо постижение. Компанията иска да представи първият SSD диск в света, който предлага 20 терабайта памет.
Aгресивната стратегия на Western Digital предвижда това да се случи още преди края на настоящата година, съобщава TechRadar. Името на впечатляващия модел е Ultrastar DC HD650 като премиерата му на пазара ще стане реалност приблизително четири години след като видяхме първият SSD диск с 10ТВ на дъщерното им дружество HGST. Едва ли ще трябва да чакаме твърде дълго преди конкурентите на Western Digital да представят 20TB модели.
За да успеят да преминат границата от 20 терабайта компанията използва технология за запълване на вътрешността на HD650 с хелий. Същият ефект може да се постигне и с т.нар. "Shingled Magnetic Recording (SMR)", но при тази система се изисква допълнителен софтуер за модифициране на работата на SSD диска. Все още не разполагаме с повече информация за скоростта и цената, на която ще се продава първото SSD с 20 терабайта памет на пазара.
Oще от Digital: Защо SSD дисковете с капацитет от 1TB ще струват $50 в края на 2019г.
SSD дискове • хардуер • компютри